مختار صدیقی

مختار صدیقی (پیدائش: یکم مارچ، 1917ء - وفات: 18 ستمبر، 1972ء) پاکستان سے تعلق رکھنے والے اردو کے ممتاز شاعر، نقاد، ڈراما نویس، براڈکاسٹر اور مترجم تھے۔

 حالات زندگی 
مختار صدیقی یکم مارچ، 1917ء کو سیالکوٹ، برطانوی ہندوستان (موجودہ پاکستان) میں پیدا ہوئے۔ ان اصل نام مختار الحق صدیقی تھامختار صدیقی، سوانح و تصانیف ویب، پاکستانعقیل عباس جعفری: پاکستان کرونیکل، ص 360، ورثہ / فضلی سنز، کراچی، 2010ء۔ انھوں نے تعلیمی زندگی کے مدارج گوجرانوالہ اور لاہور میں طے کیے اور ایم اے (اردو) کی ڈگری گارڈن کالج راولپنڈی سے گولڈ میڈل کے ساتھ حاصل کی۔ وہ سیماب اکبرآبادی کے شاگرد تھے۔ مختار صدیقی شاعر اور مترجم ہونے کے ساتھ ساتھ ایک نہایت عمدہ براڈ کاسٹر بھی تھے۔ قیام پاکستان کے بعد وہ ریڈیو پاکستان سے وابستہ ہوئے اور پھر پاکستان ٹیلی ویژن کے قیام کے بعد اس ادارے میں بطور اسکرپٹ ایڈیٹر منسلک ہوئے۔

مختار صدیقی کی شاعری کے مجموعے منزل شب، سہ حرفی اور آثار کے نام سے شائع ہوئے۔ انھوں نے چینی مفکر ڈاکٹر لن یو تانگ کی کتاب کا ترجمہ جینے کی اہمیت اور آندرے موروا کی کتاب کا ترجمہ جینے کا قرینہ کے نام سے کیا جو بہت مقبول ہوئے۔ اس کے علاوہ انھوں نے ڈرامے بھی تحریر کیے۔

 تصانیف 
 شاعری 
 منزل شب
 سہ حرفی
 آثار

 تراجم 
 جینے کی اہمیت
 جینے کا قرینہ

 نثر 
 مقالاتِ مختار صدیقی

 ڈرامے 
 درمان
 کانٹے والا

 مختار صدیقی کے فن و شخصیت پر کتب ومقالہ جات 
 مختار صدیقی نوکلاسیکی روایت کا ترجمان، ڈاکٹر حمیرا اشفاق، سنگ میل پبلی کیشنز، 2012ء
 مختار صدیقی : حیات و خدمات (پی ایچ ڈی مقالہ)، صابرہ شاہین، جی سی یونیورسٹی، لاہور

 نمونۂ کلام 

<div style='text-align: center;'>
غزل

<div style='text-align: center;'>
غزل

<div style='text-align: center;'>
غزل

 وفات 
مختار صدیقی 18 ستمبر، 1972ء کو لاہور، پاکستان وفات پا گئے اور لاہور میں میانی صاحب کے قبرستان میں سپردِ خاک ہوئے۔

 حوالہ جات 

زمرہ:1917ء کی پیدائشیں
زمرہ:1972ء کی وفیات
زمرہ:اردو ادبی ناقد
زمرہ:اردو تنقید نگار
زمرہ:اردو ڈراما نگار
زمرہ:بیسویں صدی کے پاکستانی شعرا
زمرہ:بیسویں صدی کے شعرا
زمرہ:پاکستانی اردو شعرا
زمرہ:پاکستانی مترجمین
زمرہ:پاکستانی مسلم شخصیات
زمرہ:سیالکوٹی شخصیات